Fletus
Fletus est lacrimas fundere (aut ortus lacrimarum in oculis), statui animi, dolori, corporeaeve oculorum irritationi respondens. Inter animi motús qui fletum stimulare possunt numerantur felicitas, gaudium, ira, tristitia. Actio flendi definitur "multiplex res secretomotorica cuius proprietas est lacrimas fundere ex apparatu lacrimali sine irritatione structurarum oculorum," potius levationem praebens quae coniunctivitem prohibet. Consociatum vocabulum medicum est lacrimatio, quae etiam lacrimas fundendas non animi motus causa attingit. Varia flendi genera agnoscuntur. Coniunctio neuronalis inter glandulam lacrimalem (ductum nasolacrimalem) et regiones cerebri humani cum animi motu implicatas affirmata est. Investigatores scientifici disputant num homines sint sola animalia quae lacrimas fundant, statui animi motús respondentes. Carolus Darwin in The Expression of the Emotions in Man and Animals dixit custodes elephanti Indicorum in Vivario Londiniensi ei dixisse eorum curas lacrimas maeroris aliquando fundere. Lacrimis animi motibus effectibus sunt compositio chemica quae ab aliis lacrimarum generibus discrepat, summas continentes insigniter maiores hormontium prolactini, hormontis adrenocorticotropici, et Leu-enkaphalini, atque elementorum kalii et mangani.